b'\n_START_ARTICLE_\nRima Horton\n_START_SECTION_\nBiografia\n_START_PARAGRAPH_\nRima Elizabeth Horton va n\xc3\xa9ixer en el si d\'una fam\xc3\xadlia obrera a Bayswater, essent la tercera de quatre germans de la parella formada per Elice Irene (nascuda Frame, 1906\xe2\x80\x931984) i Wilfred Stewart Horton (1905\xe2\x80\x932003). La seva mare era gal\xc2\xb7lesa, mentre que el seu pare havia nascut a Londres. Horton va estudiar a l\'escola prim\xc3\xa0ria per nenes St. Vincent de Paul, i posteriorment a la Universitat de Southampton._NEWLINE_Horton va guanyar les eleccions, el 1986, per representar el Partit Laborista al Consell de Kensington i Chelsea, actuant com a directora i portaveu d\'educaci\xc3\xb3 en el transcurs del seu c\xc3\xa0rrec. Va perdre el seu lloc al consell el maig de 2006. En dues ocasions es va presentar per representar als laboristes al Parlament, per\xc3\xb2 en totes dues ocasions va perdre davant del candidat Tory. Horton tamb\xc3\xa9 va treballar com a professora d\'economia a la Universitat de Kingston._NEWLINE_Horton va formar part del consell directiu de The Making Place, organitzaci\xc3\xb3 caritativa dirigida als infants. Hi va entrar el 2002, abandonant el c\xc3\xa0rrec el 2005. tamb\xc3\xa9 va estar al consell del Gate Theatre, situat a Notting Hill._NEWLINE_Rima va con\xc3\xa8ixer l\'aleshores aspirant d\'actor Alan Rickman quan ella tenia 18 anys i ell 19, quan tots dos estudiaven al Chelsea College of Arts. La parella es va casar, en una cerim\xc3\xb2nia privada celebrada a Nova York, l\'any 2012. Horton va viure amb Rickman des del 1977 fins a la mort de l\'actor, el gener de 2016.\n_START_SECTION_\nObra\n_START_PARAGRAPH_\nHorton va participar en la redacci\xc3\xb3 de The Elgar Companion to Radical Political Economy, el 1994, on es va publicar el seu article "Inequality". En aquest, Horton exposava tres punts: si les persones eren "naturalment iguals en esc\xc3\xa8ncia"; si i quan la redistribuci\xc3\xb3 de la riquesa est\xc3\xa0 justificada; i, en cas afirmatiu, quina quantitat \xc3\xa9s "justa"? All\xc3\xad hi citava obres recents, que suggerien que la salut i les r\xc3\xa0tios de mortalitat en pa\xc3\xafsos desenvolupats "depenien, de fet, en la distribuci\xc3\xb3 dels ingressos".'